ผมมีเพศสัมพันธ์กับแฟนล่าสุดประมาณ 2 อาทิตย์ก่อน ผ่าไฟแดงมาด้วยครับ แต่ไม่ได้ป้องกัน ตอนนี้ผมมีอาการคันปลายอวัยวะเพศ และมีตุ่มแดงๆเล็กๆเหมือนผื่น แล้วก้อบริเวณหนังหุ้มปลาย พึ่งเป็นมาประมาณ 3 วัน เกิดจากสาเหตุอะไรครับ เสี่ยงติดเชื้อ HIV ไหมครับ.
สวัสดีค่ะ การมีตุ่มแดงที่อวัยวะเพศชายอาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3 โรคติดต่อทางเพศสัมพันธ์อื่นๆเช่นหนองใน ซิฟิลิซ แผลริมอ่อน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมส่วนอาการของ hiv ในระยะเฉียบพลัน อาจมาด้วยรผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโตตุ่มแดงดังกล่าวนี้อาจเกี่ยวหรือไม่เกี่ยวกับโรคติดต่อทางเพศสัมพันธ์ก็ได้ แนะนำพบแพทย์เพื่อตรวจร่างกาย และตรวจปัสสาวะและเลือดเพื่อคัดกรองโรคติดต่อทางเพศสัมพันธ์ควรมีเพศสัมพันธ์ด้วยการใส่ถุงยางอนามัยเพื่อป้องกันโอกาสการติดต่อของเชื้อ และไม่ควรมีเพศสัมพันธ์ช่วงมีประจำเดือนการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่